projecte-aina/catalan_government_crawling huggingface dataset:
Copernicus és un programa de la Unió Europea que té com a objectiu el desenvolupament dels serveis d'informació europeus basant-se en l'observació de la Terra per satèl·lit i l'anàlisi de dades in situ (no procedents de l'espai).
Aquest programa pretén garantir que Europa tingui un accés independent al coneixement mediambiental i a tecnologies clau per als serveis de recopilació de geoinformació i observació, especialment per tal d'afavorir el desenvolupament de serveis i productes amb un valor afegit.
Els usuaris poden accedir lliure i gratuïtament als serveis d'informació que proporciona.
La present licitació té com a objectiu la gestió del cartografiat de riscos i recuperació del Serveis de Gestió d'Emergències del Copernicus.
La finalitat d'aquest servei és proporcionar informació rellevant a les activitats de gestió d'emergències en contextos de preparació, prevenció, recuperació i rehabilitació post-emergència i en els esforços de seguiment.
El contracte està dividit en dos lots diferenciats, que tenen per objectiu la gestió de riscos i recuperació estandarditzada:
Pressupost: 8M € (4M € per a cada lot) | Data límit: 26/06/2019
La Direcció General for Migration and Home Affairs (DG HOME) vol assegurar-se els serveis de professionals externs i l'assistència tècnica requerida per la Comissió Europea per tal de donar suport a les seves accions en l'àmbit del treball de la prevenció.
Alhora, també es cerca millorar els seus coneixements en l'àmbit de la radicalització amb vistes a desenvolupaments posteriors i la facilitació de la implementació de mesures de prevenció a nivell nacional, europeu i internacional.
La licitació està dividida en els dos lots següents:
Professionals: suport i intercanvis sobre radicalització.
El reforç de les capacitats dels professionals de primera línia, en particular oferint oportunitats de creació de contactes, de desenvolupament de bones pràctiques i de material d'orientació.
Responsables polítics i investigadors: suport i intercanvis sobre radicalització.
La millora de les capacitats dels estats membres, autoritats nacionals, regionals i locals i tercers països prioritaris per combatre la radicalització de forma efectiva, en particular mitjançant l'oferiment d'oportunitats de creació de contactes, serveis objectiu i determinats per les necessitats, així com la investigació i l'anàlisi.
Aquesta licitació està finançada pel Fons per a la Seguretat Interna (ISF).
ACTIVAGE és un projecte pilot europeu, finançat per l'Horizon 2020, de múltiples centres de gran escala en entorns de vida intel·ligent.
L'objectiu principal és construir el primer ecosistema europeu de l'IoT (internet de les coses) a través de 9 llocs d'implementació (DS) en set països europeus que permetrà el desplegament i el funcionament a gran escala de solucions i serveis basats en l'envelliment actiu i sa, que donen suport i estenen la vida independent dels adults majors en els seus entorns vius i responen a les necessitats reals dels cuidadors, proveïdors de serveis i autoritats públiques.
La segona convocatòria s'adreça a ampliar l'ecosistema ACTIVAGE amb llocs de desplegament madurs (ciutats, regions), proporcionant serveis basats en l'IoT als seus ciutadans, replicant casos d'ús de referència d'ACTIVAGE i demostrant les capacitats d'interoperabilitat d'ACTIVAGE.
La convocatòria s'adreça a consorcis formats per entitats públiques o privades que poden incloure pimes, start-ups, indústries, organitzacions sense ànim de lucre, organismes públics i institucions acadèmiques.
Es finançaran com a màxim 3 projectes, i cada un rebrà un màxim de 200.000 €.
El dia 12 de juny tindrà lloc el tercer webinar sobre la convocatòria.
El Consell Europeu de Recerca (ERC) ha obert la convocatòria de beques ERC Advanced Grants per al 2019.
L'objectiu d'aquestes beques és proporcionar un finançament atractiu a llarg termini per donar suport a la recerca de qualitat dels equips d'investigació europeus.
L'ERC finançarà projectes d'investigació innovadors i d'alt risc, que promoguin avenços en les fronteres del coneixement i que fixin un objectiu clar i inspirador per a la recerca fronterera a tot Europa.
Aquestes beques s'adrecen a investigadors líders, amb un historial de recerca reconegut.
Els sol·licitants han de demostrar la natura innovadora i viabilitat de les seves propostes científiques.
Els perfils sol·licitants han de complir amb els següents requisits:
Els investigadors sol·licitants poden ser de qualsevol nacionalitat que realitzin la seva recerca a països de la UE.
L'import de la beca és de 2,5M d'euros per a cinc anys.
L'import màxim es pot reduir en cas de projectes de menys durada.
Es poden afegir 1M d'euros en cas de que l'investigador principal s'hagi de traslladar a la UE com a conseqüència d'haver obtingut la beca, o si s'ha de comprar nou equipament o traslladar-se a unes instal·lacions més grans.
La demanda i ús de drones, així com els serveis que aquests poden oferir, ha augmentant exponencialment al llarg dels últims anys.
Aquest augment, i tal i com reconeixia l' European Union Aviation Strategy l'any 2015, proporcionarà uns amplis guanys econòmics i socials.
I és aquest creixement el que ha portat a la UE a la creació d'un espai comunitari de control del trànsit aeri automatitzat per a drones que volin fins als 150 metres d'altura: l'U-Space.
L'objecte d'aquesta licitació és accelerar l'ús d'EGNOS i Galileo, els components del GNSS Europeu (EGNSS), al mercat dels drones (o sistemes aeris no tripulats).
Aquests sistemes globals de navegació per satèl·lit es refereixen a constel·lacions de satèl·lits que proveeixen senyals de l'espai que transmeten dades de posició i temps.
A nivell europeu hi trobem l'EGNSS, una agència de la UE que vetlla pels interessos públics dels seus sistemes de navegació per satèl·lit, que són el Galileo i l'EGNOS.
El Galileo és un sistema global de navegació per satèl·lit i l'EGNOS un sistema d'augment de senyals per a usuaris d'aviació, marítim i terrestres.
L'objectiu de l'agència és aconseguir el màxim retorn de les inversions europees en GNSS en termes de beneficis per als usuaris, creixement econòmic i competitivitat.
Això es farà posant a disposició els mitjans necessaris al nivell de la prestació de serveis per facilitar l'ús operatiu d'EGNSS per part dels operadors i la seva aprovació per part de les autoritats d'aviació.
La Comissió Europea ha obert una convocatòria de propostes per a l'organització dels Premis Copernicus i Galileo per al 2019-2021.
Aquests concursos tenen com a finalitat la promoció de la innovació industrial i l'adopció de tecnologies europees d'observació de la Terra i de sistemes de navegació global per satèl·lit (GNSS), a nivell europeu i mundial.
Els objectius dels Premis Copernicus i Galielo són els següents:
En resum, les activitats que es finançaran en el marc d'aquesta convocatòria seran les següents:
Ja està oberta la convocatòria 2019 de Clean Sky, amb un total de 62 temes concrets.
Clean Sky (actualment Clean Sky 2) és un programa europeu que té com a objectiu desenvolupar tecnologies innovadores per reduir les emissions de gas, de CO2 i els sorolls provocats per les aeronaus.
Alhora, el programa treballa per a enfortir la col·laboració aeronàutica, el lideratge global del sector i la competitivitat.
Els objectius específics de Clean Sky2 es basen en integrar, demostrat i validar tecnologies capaces de:
A l' enllaç es poden trobar la totalitat de temes concrets que abraça la convocatòria.
La present convocatòria es troba dins el programa de treball que implementa el Programa d'Investigació i Formació Euratom (2019-2020).
L'objectiu general del programa Euratom és donar suport a activitats de recerca i formació nuclear amb èmfasi en la millora contínua de la seguretat nuclear i la protecció de les radiacions.
L'ús de la tecnologia nuclear a la UE té un excel·lent historial de seguretat nuclear, però encara es necessiten investigacions per tal de mantenir un alt nivell de seguretat operant instal·lacions nuclears, inclòs el tractament i la gestió a llarg termini dels residus radioactius associats; i per comprendre millor els riscos i perills associats amb l'ús de la radiació a la medicina i la indústria.
Els tòpics actualment oberts per a aquest programa de treball són els següents:
Fenòmens d'envelliment de components i estructures així com de qüestions operatives.
Avaluació de seguretat per actualitzacions de l'operació a llarg termini dels reactors de generació II i III.
Determinació dels marges de seguretat per a la base del disseny, superant els riscos externs.
Innovació pels reactors de generació II i III.
Suport a la investigació sobre la seguretat dels petits reactors modulars.
Investigació i innovació en seguretat per sistemes nuclears avançats.
Investigació i innovació en seguretat per la separació i transmutació.
Cap a un esforç conjunt europeu en l'àrea de materials nuclears.
Foment de la innovació en el desmantellament d'instal·lacions nuclears.
Desenvolupament d'activitats prèvies a l'eliminació del material recollides al Programa Conjunt Europeu de Gestión de Residus Radiactius.
Major integració de la investigació en la protecció contra la radiació a la UE.
Un pla d'investigació per aplicacions mèdiques de la radiació ionitzant.
Millora de l'avaluació del risc de radiació en baixes dosis en el camp de la medicina.
Combustibles optimitzats per a la producció de radioisòtops mèdics.
Full de ruta per l'ús dels drets d'accés a l'Euratom a la capacitat experimental del reactor Jules Horowitz.
Ús òptim dels reactors d'investigació europeus.
La Unió Europa publicarà el proper setembre la primera convocatòria dels premis Jan Amos Comenius, uns premis que guardonaran aquelles escoles i professors d'educació secundària que ofereixin un ensenyament d'alta qualitat sobre la UE.
El premis reconeixeran a aquelles escoles que ofereixin les millors eines que permetin als seus alumnes aprendre sobre la UE d'una manera inspiradora.
Els premis proporcionaran visibilitat a nivell europeu als mètodes guardonats i posaran de manifest la importància de l'ensenyament i l'aprenentatge sobre la UE durant l'educació secundària.
La convocatòria cerca mètodes d'ensenyament inspiradors que impliquin activament als alumnes en l'aprenentatge sobre la UE.
El premi consistirà en una iniciativa al Parlament Europeu que serà implementada per la Direcció General d'Educació, Joventut, Esport i Cultura de la Comissió Europea.
Els candidats elegibles són escoles secundàries establertes a tota la Unió Europea.
La present convocatòria s'emmarca dins del Pla d'Acció d'Educació Digital de la UE, sota la prioritat estratègica de tancar la bretxa de gènere a través de l'educació digital i empresarial.
L'objectiu d'aquesta convocatòria és, doncs, promoure l'interès i l'ensenyament de temes relacionats amb la Ciència, l'Enginyeria, la Tecnologia i les Matemàtiques (l'acrònim anglès, STEM) en nenes de 13 a 18 anys, de manera atractiva i motivadora, amb la finalitat d'afrontar la bretxa de competències actuals en els sectors STEM de la UE i, especialment, l'alt dèficit de dones i l'increment de la taxa d'abandonament en aquest precís sector.
Aquest objectiu s'aconseguirà per mitjà d'una doble acció.
Primerament, es crearà una xarxa d'escoles, universitats i empreses.
Serà una plataforma que servirà per recolzar el progrés de les nenes en l'educació i les carreres STEM, per intercanviar bones pràctiques i sensibilitzar a les nenes de tot Europa sobre tot l'espectre d'opcions d'educació i formació que les disciplines STEM ofereixen.
En segon lloc, es dissenyaran campaments d'estiu per a noies d'entre 13 i 18 anys amb la finalitat d'introduir-les a una àmplia gamma d'assignatures STEM.
La xarxa utilitzarà les experiències i les percepcions rebudes durant els campaments d'estiu i altres accions per tal de proporcionar recomanacions i crear un conjunt de directrius responsables per ser aplicades a nivell local.
Les activitats que seran objecte de finançament en el marc d'aquesta convocatòria són les següents:
La Dirección General de Cooperación autonómica y local del Ministerio de Política Territorial y Función Pública ha publicat la convocatòria de projectes d'ocupació per a afrontar el repte demogràfic dels municipis amb menor ocupació.
Els ajuts donen suport, a través de subvencions directes, sense concurrència competitiva, a entitats locals amb el finançament de projectes d'ocupació, autoocupació i emprenedoria col·lectiva.
Els ajuts van dirigits a incentivar i promoure els projectes que augmentin l'ocupabilitat i l'emprenedoria de les persones joves que visquin o vagin a viure en municipis que no formen part de cap gran àrea urbana, i que tinguin una població inferior o igual a 5.000 habitants, o entre 5.001 i 10.000 si tenen un saldo demogràfic negatiu en l'última dècada.
La convocatòria s'emmarca dins del Programa Operatiu d'Ocupació Juvenil del Fons Social Europeu 2014-2020.
Els ajuts es destinaran a finançar projectes que incloguin alguna de les següents accions:
Els ajuntaments de municipis amb població igual o inferior a 5.000 habitants articularan les seves mesures mitjançant entitats d'àmbit supramunicipal amb un projecte conjunt.
La taxa màxima de cofinançament i de la despesa subvencionable és del 91,89%.
Pressupost: 80M € | Data límit: 31/12/2020 o finalització del pressupost
Els ajuts de la present convocatòria aniran destinats a finançar les despeses generades per la preparació de documentació i la celebració de reunions dels projectes destinats a la convocatòria de la Comissió Europea "Xarxa d'Universitats Europees".
Aquesta acció pretén fomentar aquest tipus de col·laboració transnacional, que consistirà en xarxes ascendents d'universitats de tota la UE que permetran als estudiants obtenir un títol combinant estudis en diversos països de la UE i contribuir a la competitivitat internacional de Universitats Europees.
Aquestes universitats han d'establir:
Són potencials beneficiaris institucions d'ensenyament superior espanyoles que, a través d'un consorci establert amb altres institucions d'ensenyament superior de com a mínim tres països de la Unió Europea o d'altres països del Programa, presentin projectes a la convocatòria de projectes pilot de "Xarxa d'Universitats Europees" dins del Programa Erasmus+.
Les universitats catalanes participants d'un consorci, poden fer-ho en dues modalitats: com a sòcies o com a coordinadores.
La quantia dels ajuts variarà: en condició de soci correspondran 12.000 euros i en condició de coordinador correspondran 15.000 euros.
Pressupost: 200.000 € (amb un màxim de 15.000 euros per participant) | Data límit: 20 dies a comptar de l'endemà de la publicació al BOE número 113 de l'11 de maig del 2019
RESAVER és un mecanisme d'estalvi per a la jubilació dirigit a les institucions d'investigació europees que té com a objectiu millorar la mobilitat dels investigadors.
Aquest mecanisme permet als empleats mantenir-se afiliats al mateix fons de pensions complementari quan canvien de feina i es traslladen a un altre país de la Unió Europea.
RESAVER ajuda a les organitzacions d'investigació a atraure i retenir els millors investigadors gràcies a una gestió eficaç dels plans de pensions i la reducció de costos.
L'objectiu d'aquesta licitació és donar suport a les activitats de gestió i expansió del fons de pensions RESAVER i facilitar el desenvolupament d'un producte paneuropeu de pensions.
Aquesta licitació s'emmarca en el programa de recerca Horizon 2020.
La Comissió Europea defineix "relacions laborals" com el conjunt de regles que regulen l'ocupació i les relacions en el lloc de treball, juntament amb les formes en què es fan les regles, es modifiquen, s'interpreten i les apliquen els sindicats, els empresaris i l'Estat.
La present convocatòria, emmarcada dins del Programa Europeu d'Ocupació i Innovació Social (EaSI), té com a objectiu millorar l'experiència i els coneixements sobre les relacions laborals per mitjà d'una anàlisi i investigació, tant a nivell de la UE com en termes comparatius (identificació de convergències i diferències en els sistemes de relacions laborals existents als estats membres de la UE i als països candidats).
Aquest seguit d'accions contribuiran al desenvolupament i reforç de la qualitat i l'eficàcia de les estructures i els processos de relacions laborals dels estats membres i del conjunt d'Europa.
Les activitats s'hauran d'adreçar a les temàtiques següents:
Per tal d'abordar aquestes temàtiques es podran realitzar accions com ara activitats de recerca (estudis, enquestes i altres formes de recopilació de dades); mesures per a millorar la recopilació i l'ús d'informació (comparativa) sobre relacions industrials a nivell estatal i europeu;
iniciatives per promoure la conscienciació sobre pràctiques eficients en les relacions industrials; mesures per intercanviar informació entre els diferents actors (experts, polítics, associats etc.); i accions per difondre aquests resultats en publicacions, taules rodones, seminaris, conferències i altres eines de formació.
Cal tenir en compte que la Comissió organitzarà una jornada de treball a Brussel·les on tots els projectes seleccionats hauran d'assistir obligatòriament per tal de certificar la seva condició de beneficiaris.
Les subvencions per projecte seran d'entre 150.000 i 500.000 euros.
L'objectiu principal de la convocatòria és finançar operacions destinades a desenvolupar la participació dels treballadors a les empreses.
És a dir, qualsevol mecanisme, inclosa la participació, la consulta i la informació, a través del qual els representants dels empleats puguin exercir influència en les decisions que hagin de ser preses a l'empresa.
En particular, sensibilitzant i contribuint a l'aplicació de la legislació i les polítiques de la UE en aquest àmbit concret.
La convocatòria també donarà suport a projectes que busquin identificar i abordar desafiaments pel que fa a la participació dels treballadors com a resultat dels canvis en el món del treball.
Per exemple, una reestructuració, una externalització, una digitalització o una automatització.
També es promouran accions transnacionals en les que participin representants de diferents estats membres així com la participació conjunta d'empresaris i treballadors.
Els tipus d'activitats que són potencialment finançables dins d'aquesta convocatòria són:
Circusnext és un segell europeu de circ que vol identificar i donar suport a creadors emergents.
El programa el du a terme una plataforma d'uns 30 socis que representen 17 països.
És la única plataforma dedicada al circ que té el segell i el suport de la Unió Europea, mitjançant el programa Europa Creativa.
Circusnext proposa una selecció artística basada en criteris de singularitat i excel·lència, així com el programa de suport a la creació i gires per Europa.
Beneficis de rebre suport del programa circusnext:
- Suport durant el procés de creació (residències de creació, presentacions, seguiment per part de l'equip circusnext, etc)
- Molta visitbilitat, networking i oportunitats per fer gires
- Una beca de creació o presentacions públiques a París (només pels guardonats)
- residents a Europa més grans de 18 anys
- No ser estudiant de circ actualment
L'objectiu general d'aquesta operació d'assistència tècnica és contribuir a l'enfortiment de la capacitat dels municipis situats en les províncies turques més afectades per l'afluència de refugiats sirians, en el marc de la protecció temporal, per prestar serveis municipals i millorar les perspectives d'acollida de refugiats de manera sostenible.
El propòsit de l'assistència tècnica és brindar suport a la preparació i implementació de sistemes prioritaris d'inversió pels municipis i empreses de serveis públics per tal de prestar serveis essencials d'aigua, sanejament i gestió de residus sòlids.
Les activitats inclouran, entre d'altres, la revisió d'estudis de viabilitat de projectes, la revisió del disseny de projectes preliminars i detallats, l'assistència a la avaluació de sistemes d'inversió identificats així com el suport a l'elaboració d'informes sobre els sistemes d'inversió.
La Unió Europea ha de fer front al repte que suposa el creixent número de refugiats que desitgen instal·lar-s'hi.
En aquest context, s'han adoptat un gran número d'iniciatives i s'estan posant en pràctica projectes innovadors a tota la UE, tant a escala dels estats membres com en el marc dels programes de la Unió Europea.
A través d'accions concretes destinades a integrar els refugiats mitjançant l'esport, que constituiran la part principal dels projectes finançats, i de mesures addicionals destinades a crear xarxes i a difondre bones pràctiques a la UE, aquesta acció espera obtenir els resultats següents:
La present acció preparatòria es portarà a terme en dos lots:
Són potencials beneficiaris els sol·licitants que compleixin els criteris següents:
La durada del projecte serà de com a mínim 24 mesos i com a màxim 36 mesos.
El percentatge màxim de cofinançament serà el 80% de les despeses subvencionables.
L'import concedit per projecte en el marc del lot 1 serà d'un màxim de 300.000 euros i un mínim de 200.000 euros.
D'altra banda, l'import concedit per projecte en el marc del lot 2 serà d'un màxim de 600.000 euros i un mínim de 400.000 euros.
La S ecretaría de Estado de Investigación, Desarrollo e Innovación ha aprovat la resolució en la que s'aprova la concessió dels ajuts de l'any 2018 als Contractes Promoció d'ocupació juvenil del Plan Estatal 2017-2020 i emmarcats dins del Programa Estatal de Promoción del Talento y su Empleabilidad 2017-2020.
L'objecte d'aquests ajuts és millorar la formació i ocupabilitat del personal tècnic i de gestió de l'R+D a través de la seva contractació laboral, amb una durada de dos anys, en universitats, organismes i entitats de recerca del sector públic.
Alhora es reforcen les activitats de recerca dels mateixos i el rendiment d'infraestructures, equipaments cientificotècnics, laboratoris o qualsevol altra instal·lació o servei de caràcter general o d'ús comú de l'entitat, de caràcter cientificotècnic o de gestió de la investigació.
Aquesta actuació està emmarcada dins de les mesures de foment de la contractació del Sistema nacional d'implantació de la Garantia Juvenil i serà objecte de cofinançament pel Fons Social Europeu (FSE) i la Iniciativa d'Ocupació Juvenil o Garantia Juvenil a través del Programa Operatiu d'Ocupació Juvenil 2014-2020.
Les entitats catalanes seleccionades són les següents:
La Comissió Europea ha anunciat que finançarà 128 xarxes de formació innovadores, que integraran un conjunt de 1.389 universitats, centres de R+D+I i d'altres organitzacions provinents de 56 països.
El finançament, un total de 470 milions d'euros, va a càrrec del programa Marie Skłodowska-Curie Actions (MSCA) que té per objectiu finançar el treball dels investigadors europeus i fomentar la mobilitat transnacional, intersectorial i interdisciplinària.
Les MSCA finançaran programes d'investigació de primer nivell a través de xarxes de formació innovadores i obriran un ampli ventall d'oportunitats per a futurs candidats i candidates de Doctorat.
Els 128 programes de formació de doctorat seleccionats inclouen 16 doctorats industrials europeus, en els quals les organitzacions no acadèmiques tenen el mateix rol que les universitats i 9 doctorats conjunts europeus impartits per diverses universitats.
Els projectes seleccionats cobreixen una àmplia varietat d'àrees de recerca com l'enginyeria i la comunicació, el medi ambient, la salut i la paleontologia.
A Catalunya, la Universitat Autònoma de Barcelona i el Centre Tecnològic de Telecomunicacions de Catalunya coordinaran i lideraran una xarxa de formació.
La de la UAB constarà de 24 participants i rebrà un finançament de 3.954.491 €, mentre que la xarxa encapçalada pel CTTC estarà formada per 12 investigadors i comptarà amb un finançament de 3.917.315 €.